Апроч таго, у межах імпрэзы адбудзецца прэзентацыя англамоўнай кнігі пра гісторыка-культурную спадчыну Беларусі пад назвай “Distinctive Belarus. On the Roads of Dukes, Magnates, and Poets”. Аўтар – пісьменніца і культуролаг Ірына Шумская, ілюстрацыі – фотамастака Сяргея Плыткевіча. Кніга ў першую чаргу скіравана на пашырэнне ведаў пра айчынную гісторыю і культурныя здабыткі Беларусі сярод грамадзян блізкага і далёкага замежжа, а таксама можа служыць у якасці турыстычнага дапаможніка для тых аматараў падарожжаў, хто яшчэ не паспеў азнаёміцца з асноўнымі цікавосткамі нашай Айчыны.